钦定古今图书集成/明伦汇编/闺媛典/第121卷 > 只鲁花真蒙古氏〈梁氏何氏赵氏附〉
## 钦定古今图书集成/明伦汇编/闺媛典/第121卷 > 只鲁花真蒙古氏〈梁氏何氏赵氏附〉

按《元史列女传》：“只鲁花真蒙古氏，年二十六，夫忽都
病卒，誓不再醮，孝养舅姑逾一十五年。舅姑殁，尘衣
垢面，庐于墓终身。至元间旌之。其后又有翼城宋仲
荣妻梁氏，舅殁，负土为坟。怀孟何氏、大名赵氏，并以
夫殁守志，养舅姑以寿终。亲负土筑其坟，高三丈馀。”